stanford-oval/wikipedia huggingface dataset:
Aitojasmiini
Ulkonäkö

Aitojasmiinikasvi voi kasvaa korkeintaan viisimetriseksi. Se kasvaa pensaana, jolla on pitkät oksat. Sen lehdykät ovat puikeita ja väriltään tummanvihreitä. Sen kukat ovat valkoisia ja halkaisijaltaan noin 5 senttimetriä. Kukkien nuput ovat vaaleanpunaisia ja kukat aukeavat aamuisin. Aitojasmiini kasvattaa harvoin marjoja, jotka ovat kypsinä väriltään mustia.
Levinneisyys ja elinympäristö

Aitojasmiinia tavataan luonnonvaraisena itäisessä Afrikassa ja eteläisessä Aasiassa. Kasvia on myös viety Väli-Amerikkaan ja Boliviaan. Sitä kasvaa trooppisilla ja subtrooppisilla alueilla sekä monsuunialueilla. Kasville suotuisat kasvupaikat ovat aurinkoiset tai puolivarjoiset paikat sekä raikkaat, kosteat maastot.
Käyttö

Aitojasmiinia käytetään lääkkeenä esimerkiksi yskään, päänsärkyyn, skorpioninpistoihin sekä ihotauteihin. Kasvista valmistetaan jasmiiniöljyä, jota käytetään esimerkiksi lihasrelaksanttina sekä lisääntymisjärjestelmän stimulanttina, ja minkä lisäksi se on käytössä hajusteteollisuudessa. Aitojasmiinia käytetään lisäksi teen mausteena Kiinassa ja Indonesiassa, sekä esimerkiksi uskonnollisissa tilaisuuksissa. Aitojasmiinia käytetään koristekasvina.
Aiheesta muuallla

Kassu – Kasvien suomenkieliset nimet: Aitojasmiini (Jasminum grandiflorum)
UniProt: Taxonomy - Jasminum grandiflorum (englanniksi)
Global Biodiversity Information Facility (GBIF): Jasminum grandiflorum (englanniksi)
Useful Tropical Plants: Jasminum grandiflorum (englanniksi)
Flora of China: Jasminum grandiflorum (englanniksi)
PheroBase: Floral volatiles of Jasminum grandiflorum (englanniksi)
American Ninja

| American Ninja |
| --- | --- |

Ohjaaja:  Sam Firstenberg
Käsikirjoittaja:  Gideon Amir Avi Kleinberger Paul De Mielche James R. Silke
Tuottaja:  Yoram Globus Menahem Golan
Säveltäjä:  Michael Linn
Kuvaaja:  Hanania Baer
Leikkaaja:  Michael J. Duthie Andy Horvitch Peter Lee-Thompson Marcus Manton Marcel Mindlin Daniel Wetherbee
Koreografi:  Mike Stone
Pääosat:  Michael Dudikoff Steve James Judie Aronson Guich Koock Tadashi Yamashita
Valmistustiedot
Valmistusmaa:   Yhdysvallat
Tuotantoyhtiö:  Golan-Globus Productions Cannon Group
Levittäjä:  Cannon Films Netflix
Ensi-ilta:   30. elokuuta 1985  3. huhtikuuta 1987
Kesto:  91 min
Alkuperäiskieli:  englanti
Budjetti:  1 milj. dollaria
Tuotto:  11 694 583 dollaria
Seuraaja:  American Ninja 2
Aiheesta muualla
IMDb 
Elonet
AllMovie
Infobox OKNimi-testi OK: 
American Ninja on vuonna 1985 ensi-iltansa saanut yhdysvaltalainen toimintaelokuva, jonka ohjasi Sam Firstenberg ja käsikirjoitti Gideon Amir ja Avi Kleinberger, Paul De Mielchen ja James R. Silken kirjoittaman tarinan pohjalta. Pääosassa esiintyi Michael Dudikoff.
American Ninja tuotti Yhdysvalloissa yli 10.4 miljoonaa dollaria, jonka myötä se on America Ninja elokuvasarjan tuottavin elokuva.
Näyttelijät

| 0 | 1 | 2 |
| --- | --- | --- |
|  Michael Dudikoff  | … |  Joe   |
|  Steve James  | … |  Curtis Jackson   |
|  Judie Aronson  | … |  Patricia   |
|  Guich Koock  | … |  eversti William T. Hickock   |
|  John Fujioka  | … |  Shinyuki   |
|  Don Stewart  | … |  Victor Ortega   |
|  John LaMotta  | … |  ylivääpeli Rinaldo   |
|  Tadashi Yamashita  | … |  Black Star ninjan johtaja   |
|  Phil Brock  | … |  Charley Madison   |
Aiheesta muualla

American Ninja Internet Movie Databasessa (englanniksi)
-elokuvasarja
American Ninja
| American Ninja 2
| American Ninja 3
| American Ninja 4
| American Ninja 5
Allan Liuhala

Allan Liuhala
Kaarlo Allan Liuhala (12. maaliskuuta 1925 Keikyä – 14. heinäkuuta 2014 Hämeenlinna) oli Hämeen Sanomien päätoimittaja ja journalistinen vaikuttaja.
Liuhala vietti lapsuutensa ja nuoruutensa Vammalassa, jossa hän myös kävi koulunsa. Osallistuttuaan jatkosotaan ja Lapin sotaan hän tuli ylioppilaaksi Tyrvään yhteiskoulusta vuonna 1945. Hän valmistui 1950 Helsingin yliopistosta valtiotieteen kandidaatiksi. Hän aloitti samana vuonna Aamulehden vakituisena toimittajana ja nimitettiin myöhemmin ensin toimitussihteeriksi, sitten toimituspäälliköksi. Helsingin Sanomien toimituspäällikkönä Liuhala toimi 1970–1971. Hämeen Sanomien päätoimittajana Liuhala työskenteli vuodet 1971–1990, eläkkeelle jäämiseensä asti.
Liuhala kuului Julkisen sanan neuvoston perustajajäseniin ja toimi sen varapuheenjohtajana vuosina 1969–1970. Hän julkaisi tiedotusopin oppikirjan Tiedota! (1974) ja osallistui Suomen sanomalehdistö – yhteiskunnan kuvastin -kirjan kirjoittamiseen (1971). Työnsä ohella ja eläkkeellä ollessaan hän kirjoitti myös pakinoita.
Palkinnot ja tunnustukset

Alfred Kordelinin säätiön sanomalehtimiehen tunnustuspalkinto, 1977.
Kirjallisuutta

Pietilä, Jyrki, Allan Liuhala – lehtimies Edita, 2008
Alfred Ketola

Alfred Herman Ketola (ent. Andersson, 30. lokakuuta 1882 Pietari – 30. huhtikuuta 1965) oli suomalainen oppikoulun lehtori, taide- ja teatteriarvostelija sekä taidemaalari.
Alfred Ketolan vanhemmat olivat suutari, talonomistaja August Ketola (ent. Andersson) ja Anna Katarina Mononen. Hän pääsi ylioppilaaksi 1902 Viipurin klassillisesta lyseosta ja valmistui Helsingin yliopistosta filosofian kandidaatiksi 1905. Hän täydensi sitten opintojaan Saksassa, Ranskassa ja Sveitsissä.
Ketola oli saksan ja ranskan kielen opettajana Viipurin jatko-opistossa 1907–1921, Viipurin uudessa yhteiskoulussa 1909–1921 ja Joensuun lyseossa 1921–1947. Ketola oli myös saksan kielen opettajana Joensuun kauppakoulussa.
Ketola toimi taidearvostelijana Helsingin Sanomissa 1905–1906 ja Karjala-lehdessä 1907–1919, sekä teatteriarvostelijana Karjalan Aamulehdessä 1919–1921 ja Joensuussa Karjalainen-lehdessä 1921–1922. Hän oli Joensuun teatterin johtokunnan sihteerinä 1923–1927 ja toimi teatterin johtokunnan puheenjohtajana vuodesta 1927 alkaen.
Ketola opiskeli maalausta Pekka Halosen johdolla vuonna 1896 ja myöhemmin Helsingin yliopiston piirustussalissa Eero Järnefeltin johdolla vuosina 1902–1907. Hän osallistui Suomen Taiteilijain näyttelyihin vuosina 1907, 1908 ja 1939. Hänellä oli yksityisnäyttelyitä Viipurissa ja Joensuussa.
Alfred Ketola oli naimisissa vuodesta 1911 Laura Maria Raution kanssa.
Aiheesta muualla

Suomalaisen kuvataiteen bibliografia: Alfred Ketola
Alpine (sähköpostiohjelma)

| Alpine |
| --- | --- |

 Alpine 1.10 näyttämässä viestejä säikeistysmoodissa.
Kehittäjä:  Washingtonin yliopisto
Kehityshistoria
Ensijulkaisu:  20. joulukuuta 2007
Vakaa versio:  2.26 (2. kesäkuuta 2022)
Tiedot
Ohjelmistotyyppi:  Sähköpostiohjelma
Alusta:  Alustariippumaton
Ohjelmointikielet:  C
Lisenssi:  Apache
Aiheesta muualla
Alpine
Alpine on ilmainen sähköpostiohjelma, jota kehittää Washingtonin yliopisto. Alpine 1.0 julkaistiin 20. joulukuuta 2007 seuraamaan jo vanhaksi käynyttä Pineä.
Alpineen on lisätty Pinestä puuttuva tuki Unicode-merkistöön. Alpine on tarkoitettu sekä kokemattomille että vaativille sähköpostinkäyttäjille.
Tunnettuja käyttäjiä

Linus Torvalds, Linuxin pääkehittelijä, on maininnut lifehackerin haastattelussa (31.1.2008) että käyttää Alpinea sähköpostin lukemiseen.
Aiheesta muualla

Alpine's Official Home Page (Arkistoitu – Internet Archive)
Patches and Help for Alpine (Arkistoitu – Internet Archive)
America’s Army

| America’s Army |
| --- | --- |

Kehittäjä:  Yhdysvaltain maavoimat
Julkaisija:  Yhdysvaltain maavoimat
Jakelija:  Yhdysvaltain maavoimat
Suunnittelija:  Yhdysvaltain maavoimat
Pelimoottori:  v1.0-2.3 (Unreal Engine 2.0) v2.4- (Unreal Engine 2.5) v3.0- (Unreal Engine 3.0) v4.0- (Unreal Engine 3.0)
Julkaistu:   4. heinäkuuta 2002
Lajityyppi:  ensimmäisen persoonan ammuntapeli, taktinen ammuntapeli
Pelimuoto:  harjoittelu, moninpeli
Ikäluokitus:  ESRB: T  
Alusta:  Microsoft Windows, Linux (lopetettu), OS X (lopetettu)PlayStation
Lisenssi:  Ilmaisohjelma
Jakelumuoto:  Steam
Lisää peliartikkeleitaVideopelien teemasivulla
Infobox OK  : 
America’s Army on Yhdysvaltain armeijan kehittämä armeijasimulaatiopeli, joka on julkaistu virallisesti Yhdysvaltain itsenäisyyspäivänä 4. heinäkuuta 2002. Aluksi pelissä luodaan oma hahmo ja suoritetaan erilaisia harjoituksia, joiden jälkeen pelaaja pääsee pelaamaan verkossa muita vastaan. Palkintona riittävästä pelaamisesta saa esimerkiksi oikeuden muokata omaa asettaan.
Peli on saatavilla internetistä ladattavana ilmaispelinä.
Pelistä on neljä pääversiota ja niiden välillä on julkaistu useita päivityksiä, jotka korjaavat pelin bugeja. Ensimmäinen versio perustui Unreal Enginen versioon 2. Pelin versiossa 2.4 vuonna 2005 otettiin käyttöön Unreal Engine 2.5, joka mahdollistaa muun muassa ajoneuvot.
America’s Armyn kolmas versio (3.0), joka käyttää Unreal Engine 3.0:aa, julkaistiin 17. kesäkuuta 2009. Pelin neljäs versio, America’s Army: Proving Grounds, julkaistiin 1. lokakuuta 2015.
Pelin kehitys on päättynyt ja viralliset verkkopeliserverit on suljettu 5. toukokuuta 2022.
Peli on poistettu PlayStation Storesta, eikä myöskään verkkopeli ole mahdollista PlayStationilla. Peli on edelleen saatavissa PC:lle ja verkkopeli on mahdollista ulkopuolisten ylläpitämillä servereillä.
Aiheesta muualla

Pelin kotisivut
Aldo Gordini

| Aldo Gordini> Henkilötiedot |
| --- | --- |
Syntynyt: 20. toukokuuta 1921  Bologna 
Kansalaisuus:   Ranska
Formula 1 -ura
Aktiivivuodet:  1951
Talli(t):  Simca-Gordini
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Ranskan Grand Prix 1951
Viimeinen kilpailu:  Ranskan Grand Prix 1951
Aldo Gordini (20. toukokuuta 1921 Bologna, Italia – 28. tammikuuta 1995 Pariisi, Ranska) oli ranskalainen F1-kuljettaja. Hän osallistui yhteen F1-osakilpailuun kaudella 1951, Ranskan GP:hen. Hän keskeytti kilpailussa, eikä saavuttanut pisteitä. Hän osallistui myös MM-sarjaan kuulumattomaan Pariisin GP:hen 1951, mutta keskeytti kilpailussa. Hän ajoi Simca-Gordinilla.
Aldo oli Gordini-tallin perustajan Amédéé Gordinin poika. Hän työskenteli perheen yrityksessä mekaanikkona kilpaillen samalla F2-luokan kilpailuissa. Aldo osallistui vuoden 1951 Le Mansin 24 tunnin ajoon Gordinilla, mutta keskeytti kilpailussa bensapumppuongelmiin.
Tilastot ja saavutukset F1-sarjassa

(avain)
| Vuosi | Talli | Malli | Moottori | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1951 | Equipe Gordini | Simca-Gordini T11 | Gordini  Straight-4 | SWI | 500 | BEL | FRA Kesk. | GBR | GER | ITA | ESP | - | 0 |
Alpine A521

| Alpine A521 |
| --- | --- |
 Fernando Alonson Alpine A521 Itävallan GP:ssä 2021.
Talli:   Alpine
Suunnittelija(t):   Pat Fry
Kuljettajat:  14.  Fernando Alonso 31.  Esteban Ocon
Testikuljettajat:   26. Daniil Kvjat   Zhou Guanyu
Teknisiä tietoja
Renkaat:  P Pirelli
Runko:  A521
Moottori:  RenaultE-Tech 20B
Kilpailuhistoria
Debyytti:   Bahrainin GP 2021
Kilpailuja:  22
Voittoja:  1
Paalupaikkoja:  0
Nopeimpia kierroksia:  0
Palkintosijoja:  2
MM-pisteitä:  155
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2021
Alpine A521  oli Formula 1 -talli Alpinen käyttämä auto kaudella 2021. Autolla kilpailivat Fernando Alonso ja Esteban Ocon. Auto julkistettiin 2. maaliskuuta 2021. Tallin ensimmäinen kilpailu Bahrainissa päättyi Alonson keskeyttäessä jarruvikaan ja Oconin kolaroidessa Sebastian Vettelin kanssa hän jäi ilman pisteitä.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2021 | Alpine | Renault | P |  | BHR | EMI | POR | ESP | MON | AZE | FRA | STY | AUT | GBR | HUN | BEL | NED | ITA | RUS | TUR | USA | MEX | SÃP | QAT | SAU | ABU | 155 | 5. |
| 2021 | Alpine | Renault | P |  Fernando Alonso | Kesk. | 10 | 8 | 17 | 13 | 6 | 8 | 9 | 10 | 7 | 4 | 11 | 6 | 8 | 6 | 16 | Kesk. | 9 | 9 | 3 | 13 | 8 | 155 | 5. |
| 2021 | Alpine | Renault | P |  Esteban Ocon | 13 | 9 | 7 | 9 | 9 | Kesk. | 14 | 14 | Kesk. | 9 | 1 | 7 | 9 | 10 | 14 | 10 | Kesk. | 13 | 8 | 5 | 4 | 9 | 155 | 5. |
| 2021 | Alpine | Renault | P |  Zhou Guanyu |  |  |  |  |  |  |  |  | TD |  |  |  |  |  |  |  |  |  |  |  |  |  | 155 | 5. |
Aiheesta muualla

Kuvia tai muita tiedostoja aiheesta Alpine A521 Wikimedia Commonsissa
BWT Alpine F1 Team
Tallipäällikkö:
 Bruno Famin


Kilpakuljettajat:
10.  Pierre Gasly ·  31.  Esteban Ocon


Testikuljettajat:
61.  Jack Doohan


Formula 1 -autot:
A350 ·  A500 ·  A521 ·  A522 ·  A523 ·  A524
Mesilim

Mesilim oli muinaisen Kišin kuningas. Hän on kirjoittanut vanhimman säilyneen kuninkaallisen piirtokirjoituksen. Siinä hän kuvaa, kuinka toimi välittäjänä Lagašin ja Umman kaupunkivaltioiden välisessä rajakiistassa. Kaupunkien välille määriteltiin uusi raja ja paikalle pystytettiin muistomerkki.
Mikidi & Gaiaf

Mikidi & Gaiaf on suomiräp-yhtye Mellunmäestä, Itä-Helsingistä. Yhtyeeseen kuuluvat Mikidi Mäkinen ja Abu Gaiaf. He ovat julkaisseet Uhka naapurissa -nimisen albumin vuonna 2014.
Mikidi & Gaiaf julkaisivat Instagram-palvelussa 18.5.2017 kuvan, jossa oli teksti "Kiitos 2011-2017". Tämä kuva aloitti suuren huhumyllyn siitä, että yhtye on hajonnut. Mutta 1.9.2017 he julkaisivat Facebookissa kuvan, jonka kuvatekstissä kerrottiin, että uusi levy on jälleen työn alla.
Aldo Kalulu

Aldo Kalulu pelaamassa heinäkuussa 2018.
Aldo-Nsawila Kalulu Kyatengwa (s. 21. tammikuuta 1996 Lyon) on ranskalais-kongolainen jalkapallopelaaja, joka pelaa keskikentällä ja hyökkääjänä. Hän edustaa FC Sochaux’ta Ligue 2:ssa, johon hän liittyi vuonna 2021. Hänellä on FC Sochaux’n kanssa sopimus vuoteen 2026 asti. Kalulu on 166 cm pitkä ja oikeajalkainen. Transfermarkt arvioi Aldo Kalulun arvoksi 1,50 miljoonaa euroa vuonna 2022. Hän on Pierre Kalulun, Gédéon Kalulun ja Joseph Kalulun vanhin veli.
Saavutukset

Sveitsin cupin kauden 2018–2019 voitto
Aiheesta muualla

Kalulu Ranskan jalkapalloliiton (French Football Federation, FFF) nettisivuilla
Mesimaayökkönen

| Mesimaayökkönen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Suku::  Chersotis
Laji::  cuprea
Kaksiosainen nimi
 Chersotis cuprea  (Denis & Schiffermüller, 1775) 
Katso myös
   Mesimaayökkönen Commonsissa 
Infobox OKNimi-testi OK: 
Mesimaayökkönen (Chersotis cuprea) on yleinen yökköslaji. Laji on yöaktiivinen, mutta lentää usein myös päivällä käyden kukilla ruokailemassa. UV-valo vetää hyvin lajia puoleensa. Suomessa se elää lähinnä Keski-Suomessa ja myös jonkin verran pohjoisemmassa, jonkin verran myös Oulun korkeudella. Mesimaayökkösen siipiväli on noin 3,5 cm. Se lentää heinäkuun lopusta elokuuhun. Toukat elävät lähinnä ruohovartisilla kasveilla. Talvehtii toukkana.
Ahostenjärvi

| Ahostenjärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Lempäälä
Koordinaatit:  61°23′45″N, 23°45′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Moisionjoen valuma-alue‎ (35.24)
Laskuoja:  oja Moisionjokeen 
Järvinumero:  35.241.1.003
Mittaustietoja
Pinnankorkeus:  98,3 m 
Rantaviiva:  2,19 km 
Pinta-ala:  0,15514 km² 
Suurin syvyys:  noin 3 m 
 fiAhostenjärvi 
Ahostenjärvi  on Pirkanmaalla Lempäälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Moisionjoen valuma-alueeseen. Ahostenjärvi on osa Moisionjoen alaosan aluetta.
Maantietoa

Järvi on 850 metriä pitkä, 300 metriä leveä ja sen pinta-ala on 16 hehtaaria. Se sijaitsee Lempäälän Kuljussa Asemakylän ja Ahonperän välissä. Järveen laskee viisi metsäojaa, joista suurin tuo länsirantaan radan alitse Ahonperän ja Asemakylän länsipuolelta metsien kuivatusvesiä. Ojan valuma-alueella sijaitsee myös pieni Houkkalammi. Järven oma laskuoja lähtee järven eteläpäästä ja virtaa noin 1,8 kilometriä ennen yhtymistään Moisionjokeen. Järven rantaviivan pituus on 2,2 kilometriä. Kaakkoisrantaan laskee mäeltä jyrkkä rinne, mutta muissa ilmansuunnissa on rannat tasaisempia. Järven luoteispuolella on peltomaata ja maatila. Muut ilmansuunnat on rakennettu tiheästi asuntoja. Rautatie ohittaa järven länsirantaa hipoen ja vaikuttaa järven äänimaisemaan. Samoin tekee seututie 130, joka käy järven koillisrannan lähellä.
Historiaa

Vuoden 1954 peruskartassa järven ympäröiville pelloille on rakennettu asuntoja. Rautatien eteläpuolella niitä on itärantaa enemmän.
Miitti

Miitiksi (englannin sanasta meeting) kutsutaan arkikielessä usein Internet-yhteisön, IRC-kanavan tai keskustelufoorumin, jäsenten fyysistä tapaamista. Lyhyt tapaaminen voidaan järjestää julkisella paikalla kuten kahvilassa, baarissa tai jonkin tapahtuman yhteydessä tai jonkun osallistujan kotona, usean päivän kestävä tapaaminen esimerkiksi tarkoitusta varten vuokratussa leirikeskuksessa tai risteilyllä. Tapaaminen saattaa sisältää pelkkää yhdessä oleilua, keskustelemista ja tutustumista tai ryhmää kiinnostavien asioiden tekemistä yhdessä. Etenkin pidemmissä tapaamisissa saattaa myös olla miitin järjestäjien vetämää ohjattua toimintaa.
Internet-yhteisöt keskittyvät yleensä johonkin tiettyyn aiheeseen, joten miitit mahdollistavat samoista asioista kiinnostuneiden ihmisten tapaamisen ja sosiaalisten suhteiden solmimisen. Näin ollen miitit saattavat antaa ujoillekin ihmisille lisää mahdollisuuksia sosiaaliseen toimintaan, kun muihin "miittaajiin" on saanut ensin tutustua Internetissä nimettömyyden suojassa. Verkkotuttavien tapaamisessa on kuitenkin myös riskejä, ja tämän vuoksi etenkin ensimmäistä kertaa miittiin osallistuvia muistutetaan, että Internetissä kaikki eivät ole sitä mitä väittävät olevansa.
YouTube-miitit

Tubettajien järjestettyä tapaamistapahtumaa kutsutaan Meet & Greetiksi, ja niissä normaalisti otetaan kuva, sekä mahdollisesti pyydetään nimikirjoitus.
Mijailo Mijailović

Valvontakameran kuva Mijailo Mijailovićista rikospaikalla
Mijailo Mijailović (s. 6. joulukuuta 1978 Tukholma) on Ruotsin ulkoministeri Anna Lindhin salamurhasta tuomittu mies. Taustaltaan hän on serbialainen. Mijailović luopui Ruotsin kansalaisuudesta vuonna 2004.
Mijailović murhasi Anna Lindhin Mora-puukolla tukholmalaisessa NK-tavaratalossa 10. syyskuuta 2003 noin kello 16.00. Poliisi pidätti hänet 24. syyskuuta, ja hän tunnusti murhan 6. tammikuuta 2004. Murhan motiiviksi Mijailović sanoi sisäisen äänen, joka käski hyökätä Lindhin kimppuun. Sittemmin Mijailović on muuttanut kertomustaan motiivista: "Tunsin vihaa poliitikkoja kohtaan, sekä ruotsalaisia että serbejä. Syytin heitä kaikista epäonnistumisistani."
Tuomio

Tukholman käräjäoikeus tuomitsi Mijailovićin Anna Lindhin murhasta elinkautiseen vankeusrangaistukseen 23. maaliskuuta 2004. Käräjäoikeudesta asia meni Svean hovioikeuden käsiteltäväksi. Hovioikeus kumosi käräjäoikeuden tuomion ja passitti Mijailovićin oikeuspsykiatriseen hoitoon 8. heinäkuuta 2004.
Sekä Mijailović että valtakunnansyyttäjä valittivat hovioikeuden päätöksestä korkeimpaan oikeuteen. Valtakunnansyyttäjä vaati Mijailovićin tuomitsemista murhasta elinkautiseen vankeuteen. Mijailović puolestaan vaati, että korkein oikeus muuttaisi tuomion murhasta tapoksi ja vapauttaisi hänet Lindhin omaisille maksettavista vahingonkorvauksista. Mijailović perui puheensa ja suostui maksamaan Lindhin lapsille korvauksia 100 000 kruunua eli noin 11 000 euroa.
Korkeimman oikeuden mielestä Mijailović oli häiriintynyt, mutta ei niin häiriintynyt, että häntä tarvitsisi passittaa psykiatriseen hoitoon. Korkein oikeus näin ollen palautti käräjäoikeuden asettaman elinkautistuomion 2. joulukuuta 2004.
Mijailović siirrettiin syyskuussa 2005 Sundsvallin psykiatriseen laitokseen hänen tilansa heikennettyä. Laitoksessa Mijailović pahoinpiteli rautaputkella 60-vuotiaan miehen. Mijailović siirrettiin 6. lokakuuta 2005 takaisin Kumlan vankilaan.
Joulukuussa 2011 Mijailović löi ruuvimeisselillä toista vankia vatsaan Kumlan vankilassa. Lokakuussa 2012 oikeus ei määrännyt Mijailovićille uutta rangaistusta, koska tämä istuu elinkautista.
Afterglow

Wikisanakirjassa on tähän liittyvä sananselitys: .
Afterglow voi tarkoittaa:
Elokuva & TV

Afterglow (elokuva), Nick Nolten ja Julie Christien tähdittämä elokuva
Musiikki

The Afterglow, italialainen pop rock -yhtye
Afterglow, brittiläinen rockyhtye
Musiikki > Albumit

Afterglow (Dr. Johnin albumi), vuoden 1995 albumi
Afterglow (Electric Light Orchestran albumi), vuoden 1990 musiikkiboksi
Afterglow (Crowded Housen albumi), vuoden 1999 kokoelma-albumi
Afterglow (Quenchin albumi), vuoden 2003 albumi
Afterglow (Sarah McLachlanin albumi), vuoden 2003 albumi
Afterglow Live, Sarah McLachlanin albumi vuodelta 2004
Afterglow (Black Country Communionin albumi), vuoden 2012 albumi
Afterglow (Marcellus Hallin albumi), vuoden 2013 albumi
Musiikki > Kappaleet

"Afterglow of Your Love", by Small Faces from the 1968 album Ogdens' Nut Gone Flake
"Afterglow (Genesiksen kappale)"
"Afterglow (Tina Turnerin kappale)"
"Afterglow (INXS:n kappale)"
"Afterglow (Wilkinsonin kappale)"
"Afterglow", by The Servants from the 1990 album Disinterest
"Afterglow", by The Mission from the 1994 album Sum and Substance
"Afterglow", by Travis from the 2001 album The Invisible Band
"Afterglow", by John Frusciante and Josh Klinghoffer from the 2004 album A Sphere in the Heart of Silence
"Afterglow", by Vertical Horizon from the 2009 album Burning the Days
"Afterglow", by Trevor Morris from the 2010 album Legend of the Guardians: The Owls of Ga'Hoole
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Afterglow”, voi hakea sivunnimihaulla, laajalla sivunnimihaulla tai tekstihaulla.
Älvdalsbanan

Älvdalsbanan on Ruotsin rataverkkoon kuuluva sivurataosuus Morasta Älvdaleniin. Rataosuuden rakensi vuosina 1897–1900 yksityinen Mora-Älvdalens Järnväg (MEJ) -rautatieyhtiö. Rataosan pituus on noin 41 kilometriä, josta viimeiset 2–3 kilometriä ennen Älvdalenin rautatieasemaa on purettu vuonna 1995. Radalla liikennöidään vaihtotyönä.
Rataosan valmistuttua liikennettä hoitivat alueen yksityiset rautatieyhtiöt. Vuosina 1900–1906 liikennettä hoiti Mora-Vänerns Järnväg (MVJ), mutta kun Mora-Älvdalens Järnväg teki konkurssin vuonna 1906, hankki Falun-Rättvik-Mora Järnväg (FRMJ) koko yhtiön ja sulautti sen toiminnot omiinsa vuoteen 1909 mennessä. FRMJ teki yhteistötä Gävle-Dala Järnvägin (GDJ) kanssa vuoteen 1920 saakka, jolloin GDJ osti FRMJ:n. Vuodesta 1920 lähtien radalla liikennöi myös suora GDJ:n matkustajajuna Falunista Älvdaleniin. Vuonna 1948 GDJ siirtyi valtiollistamisen myötä Statens Järnvägarin omistukseen.
SJ kunnosti rataa laajasti vuonna 1982, ja ratatöiden vuoksi osuus Blyberg–Älvdalen suljettiin liikenteeltä kymmeneksi kuukaudeksi. Liikenne jatkui uudelleen kesäkuussa 1982, mutta osuus Blyberg–Älvdalen jäi liikennettä vaille vuonna 1989. Vuonna 1995 kiskot purettiin väliltä Märbäck–Älvdalen noin kolmen kilometrin matkalta.
Vuonna 1997 tavarayhtiö Woxna Express aloitti raakapuuliikenteen Märbäckin ja Borlängen välillä. Liikenne siirtyi vuonna 1999 Orsatågille ja jatkui vuoteen 2001 saakka.
Aiheesta muualla

Kuvia tai muita tiedostoja aiheesta Älvdalsbanan Wikimedia Commonsissa
Mä olen nainen

Mä olen nainen on suomalainen tangokappale, jonka on säveltänyt ja sanoittanut Sirkka Valkola-Laine. Kappaleen levytti ensimmäisenä Hertta Väkeväinen vuonna 1948. Vera Telenius julkaisi kappaleen vuonna 1974 albumillaan Yön laulajatar. Kappaleen ovat levyttäneet myös Ritva Oksanen, Tuulikki Eloranta ja Helga Väänänen.